Praefatio. 
Decennium iterum elapsum est ex illo tempore, quo 
Monographiae Pneumonopomorum Supplementum secundum 
ederem, et scientiae progressus et additamenta talia sunt, ut 
singulo scrutatori ea sequi vix possibile sit. Quare congruum 
putavi, omnia quae cognitioni meae pervenerunt, denuo colligere 
eruditiorumque examini submittere. 
Etsi collectio mea ex nonnullis annis illi clarissimi amici, 
doctoris H. Dohrn, injuncta sit, tamen (ut in editionibus 
prioribus) numeros speoierum illo tempore in ea existentium 
addidi, quo indicarem illas quas ipse vidi et exactius exami- 
navi; illas quas solum ex descrip tionibus vel iconibus magis 
minusve sufficientibus cognovi, loco e characteribus allatis vero- 
similiter eis apto (sicut antea signo „f“ notatas) recepi et 
reflexionibus propriis criticis fere omnino abstinui, successoribus 
relinquens officium difficile emendandi erronea et eliminandi 
superflua. Speciei cuique locum turn in Monographia, turn 
in Supplemento primo aut secundo (Mon. vol. II et in), 
ubi primum descripta vel denuo commemorata est, adjeci, et 
quae durante impressione mihi pervenerunt notitiae, eas in 
Addendis (p. 375 — 424) adscripsi. 
Huic verosimiliter ultimo (hac forma a me curato) volu- 
mini quarto Auriculaceorum Monographiae 1856 editae sup- 
